Z A P I S N I K
4. sjednice Vijeća Mjesnog odbora Zapruđe,
održane dana 24. rujna 2021.
u objektu mjesne samouprave Zapruđe – Meštrovićev trg br. 1g,
s početkom u 18:00 sati

NAZOČNI ČLANOVI VIJEĆA:
Gordana Žarković,  Goran Šikić, Bruno Pintar, Kristijan Frida, Josip Barišić, Tomislav Lopandić i Barica Anić 
NENAZOČNI ČLANOVI VIJEĆA:
-
Predsjedava Šikić Goran, predsjednik Vijeća Mjesnog odbora Zapruđe. 
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.
USVAJANJE ZAPISNIKA
 Bez rasprave, jednoglasno, Vijeće Mjesnog odbora Zapruđe (u daljnjem tekstu: Vijeće) prihvaća tekst Zapisnika 2. sjednice Vijeća, održane 20. kolovoza 2021. godine.

Usvajanje dnevnog reda: prihvaćen jednoglasno

DNEVNI RED

1. Prijedlog Odluke o izmjenama i dopunama Odluke o nerazvrstanim cestama – zaključak, donosi se
2. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina – zaključak, donosi se
3. Problem nepostojanja biciklističkog prijelaza na raskrižju SR Njemačke i Av. Dubrovnik (između Zapruđa i Središća)  - upit udruge Sindikat biciklista na mail MO – zaključak, donosi se
4. Spuštanje rubnjaka na pješačkoj stazi kod OŠ Zapruđe – zaključak, donosi se
5. Spremnici za staklo – zaključak, donosi se
6. Samouslužna autopraonica Brundek, daljnja namjena lokacije – zaključak, donosi se
7. Korištenje prostora MO-a
                  - zahtjev za povremeno korištenje Lutkarska scena „Ivana Brlić Mažuranić“–        
                    zaključak, donosi se
                  - zahtjev za povremeno korištenje HVIDR-a Novi Zagreb istok i Novi Zagreb –    
                    Zapruđe – zaključak, donosi se
                   - zahtjev za povremeno korištenje – Pjevačko društvo Nasta Lacković 
                   – zaključak, donosi se
8. Pitanja, prijedlozi i obavijesti






























Ad 1. Prijedlog Odluke o izmjenama i dopunama Odluke o nerazvrstanim cestama
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Tijek rasprave: 
Predsjednik Vijeća Goran Šikić je u kratkim crtama objasnio na što se odnosi Oduka.

Vijeće jednoglasno donosi
Z A K LJ U Č A K
           o Prijedlogu Odluke o izmjenama i dopunama Odluke o nerazvrstanim cestama

1.	Vijećnici se slažu sa Prijedlogom Odluke o izmjenama i dopunama Odluke o nerazvrstanim cestama, te daju pozitivno mišljenje
2.	Ovaj zaključak dostavlja se Vijeću Gradske četvrti Novi Zagreb – Istok.











Ad 2. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina

U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana

Tijek rasprave: 
Predsjednik Vijeća Goran Šikić je u kratkim crtama objasnio na što se odnosi Nacrt prijedloga Odluke.

Vijeće jednoglasno donosi
Z A K LJ U Č A K
o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina

 1.	Vijećnici se slažu sa Nacrtom prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina, te daju pozitivno mišljenje
2.	Ovaj zaključak dostavlja se Vijeću Gradske četvrti Novi Zagreb – Istok









Ad 3. Problem nepostojanja biciklističkog prijelaza na raskrižju SR Njemačke i Av. Dubrovnik (između Zapruđa i Središća)  - upit udruge Sindikat biciklista na mail MO
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana

Tijek rasprave:
Nakon rasprave donijet je zaključak da će vijećnik Josip Barišić proći biciklom od istoka na zapad, budući da Vijeće smatra da je to kapitalni projekt i da se problem  mora sagledati kao projekt i problem cijelog Novog Zagreba. Podržavamo ideju i koncept, ali točkasto rješavanje nije moguće na razini MO-a.

Vijeće jednoglasno donosi

Z A K LJ U Č A K
o problemu nepostojanja biciklističkog prijelaza na raskrižju SR Njemačke i Av. Dubrovnik (između Zapruđa i Središća) - upit udruge Sindikat biciklista na mail MO

1.  Vijećnici su upoznati s problemom koji je uputila udruga Sindikata biciklista o nepostojanju biciklističkog prijelaza na raskrižju ulica Savezne Republike Njemačke i Avenije Dubrovnik, s naglaskom da nije propisno izvedeno povezivanje biciklističkih staza koje su prekinute na tom raskrižju. Smatraju da to treba sagledati kao projekt i problem cijelog Novog Zagreba, traže da se uputi dopis Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za promet, na mišljenje, kako bi se donijelo adekvatno rješenje za navedenu lokaciju
2. Ovaj zaključak dostavlja se Vijeću Gradske četvrti Novi Zagreb – Istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za promet






Ad 4. Spuštanje rubnjaka na pješačkoj stazi kod OŠ Zapruđe

U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana


Tijek rasprave:
Vijeće je raspravljalo o problemu spuštenih rubnjaka u naselju kao i na spomenutoj lokaciji, te smatra da bi se takve akcije spuštanja problematičnih rubnjaka koji onemogućavaju nesmetano korištenje pješačkih staza invalidskim kolicima i biciklistima trebalo uvrstiti kroz prijedloge prioriteta za Plan komunalnih aktivnosti za 2022. i Asfalterski program. 
Vijeće jednoglasno donosi

Z A K LJ U Č A K
                                       o spuštanju rubnjaka na pješačkoj stazi kod OŠ Zapruđe

1. Vijećnici prihvaćaju Zahtjev, te će isti staviti kao prijedlog prioriteta u Plan komunalnih aktivnosti Gradske četvrti  za 2022. godinu
2. Ovaj zaključak dostavlja se Vijeću Gradske četvrti Novi Zagreb – Istok.









Ad 5. Spremnici za staklo – zaključak, donosi se

U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Tijek rasprave:
Vijeće je raspravljalo o upitu građana vezano za problem nedostatka spremnika za staklo u naselju, smatraju da spremnika za staklo nedostaje te da će pregledom po naselju odrediti lokacije za postavljanje te vrste spremnika, na prijedlog za postavljanje spremnika za boje i lakove smatraju da nema potrebe jer se radi o opasnom otpadu, te da za to I dalje postoje spremnici koji se nalaze unutar službenih Reciklažnih dvorišta, ne podržavaju prijedlog postavljanja te vrste spremnika

Vijeće jednoglasno donosi

Z A K LJ U Č A K
1.  Vijećnici su suglasni da se postave dva spremnika za staklo na sljedećim lokacijama:
- kod trgovine Lonija u Trumbićevoj ulici
- kod trgovine Lonija u Adamićevoj ulici
 
2. Ovaj zaključak dostavlja se Vijeću Gradske četvrti Novi Zagreb – Istok i Zagrebačkom holdingu d.o.o., Podružnica Čistoća







Ad 6. Samouslužna autopraonica Brundek, daljnja namjena lokacije – zaključak, donosi se
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana
Tijek rasprave:
Vijeće nakon kratke rasprave donosi zaključak da se na navedenoj lokaciji dok se ne dobije točna informacija od nadležnog Ureda za imovinsko-pravne poslove omogući građanima privremeno parkiranje na spomenutoj lokaciji

Vijeće jednoglasno donosi

Z A K LJ U Č A K
o Samouslužnoj autopraonici Brundek, daljnja namjena lokacije

1. Vijeće traži informaciju o lokaciji i daljnjoj namjeni Samouslužne autopraonice Brundek u Adamićevoj ulici u Zapruđu, te daje prijedlog da se na toj lokaciji privremeno omogući parkiranje do razrješenja pravnih pitanja, budući da u naselju nedostaje parkirnih mjesta
2. Ovaj Zaključak dostavlja se na znanje Vijeću Gradske četvrti Novi Zagreb-istok, Gradskom uredu za mjesnu samoupravu i Gradskom uredu za upravljanje imovinom Grada.










Ad 7. Korištenje prostora MO-a 

U raspravi sudjeluju: Frida Kristijan, Pintar Bruno i Šikić Goran
Tijek rasprave: 
Uočeno je da je bilo preklapanja na papiru. Predsjednik Vijeća je sa Lutkarskom scenom IBM-om i Maticom umirovljenika dogovorio preraspodjelu termina. Vijećnik Frida ističe da je Lutkarska scena IBM najveće i najvažnije kulturno dobro u Zapruđu, i smatra da je potrebno dati i više termina i da im se treba dati u petak navečer termin te tvrdi da je sama dvorana zapuštena i promijenjena uklanjanjem reflektora i više nije kazališna dvorana i to je šteta.  
Zaključak rasprave je da se na sve zahtjeve udovolji dogovorno, te da će se na idućoj sjednici Vijeća donijeti zaključak prema novom rasporedu i preraspodijeli. Naime Podružnica umirovljenika NZ je suglasna sa preraspodjelom svojih termina, te će uskladiti sa Vijećem novi raspored i predati novi zahtjev sa dogovorenim izmjena, pa će se prema tome na sve zahtjeve dati pravovaljani zaključci kako bi se mogla izdati odobrenja od strane Gradskog ureda za mjesnu samoupravu. Na idućoj sjednici donijet će se zaključci za Podružnicu umirovljenika NZ, pjevačkom društvu Novi Zagreb, Lutkarskoj sceni „Ivana Brlić Mažuranić“ .
Vijeće će donijeti zaključak za odobrenje povremenog korištenja HVIDR-i NZI i NZZ prema zahtjevu, budući da taj termin nema preklapanja s drugim korisnicima.
Vijeće jednoglasno donosi
[bookmark: _GoBack]
Z A K LJ U Č A K
        o zahtjevu  za povremeno korištenje HVIDR-a Novi Zagreb istok i Novi Zagreb – Zapruđe 

 
1. Vijeće Mjesnog odbora Zapruđe raspravljalo je o zahtjevu za povremeno korištenje uredske prostorije i velike dvorane u prostoru Mjesne samouprave, a za potrebe  HVIDR-a Novi Zagreb – istok i Novi Zagreb - zapad

2. Vijeće Mjesnog odbora Zapruđe donosi zaključak kojim se HVIDR-i NZI i NZZ odobrava zahtjev za korištenje prostorija MS Zapruđe u traženom terminu  i to:

- 1. i 3. srijeda u mjesecu u vremenu od 18:00 do 21:00 sat (velika dvorana)
- ponedjeljak – petak svaki tjedan u vremenu od 9:00 do 14:00 sati (uredska prostorija)

3. Ovaj Zaključak dostavlja se Vijeću Gradske četvrti Novi Zagreb-istok.

Ad 8 Pitanja, prijedlozi i obavijesti 
· Na inicijativu B.Š. i uz podršku vijećnika Brune Pintara dana je podrška da se povodom akcije „Zasadi drvo, ne budi panj“ potakne da učenici prva tri razreda osnovne škole Zapruđe zasade drvo, u suradnji s OŠ i Zrinjevcem.
· Zamolba I.P. da jednokratno u prostoriji ureda Mjesnog odbora u subotu 9.4. od 10 do 12 sati prikuplja potpise za peticiju protiv buke s Bundeka - prema mailu
Zaključak: dajemo termin, izglasano jednoglasno
· Obavijest građanstvu za popis stanovništva

Sjednica je završila u 19:20 sati.
Zapisnik sastavio: 							       
Tomislav Lopandić								
vijećnik Mjesnog odbora Zapruđe
	

 KLASA: 026-02/21-002/1662
URBROJ: 251-06-11-911-21-2
Zagreb, 24. rujna 2021.                                                                                          
                                                                                 	                     Predsjednik Vijeća 
                                                                                                          mjesnog odbora Zapruđe
                                                                                	                                	
Goran Šikić      

                           	        	        	

